# data[].attributes.location_name
โบโรบูดูร์ Jalan Badrawati, Kawasan Candi Borobudur, Borobudur, Magelang, ชวาเตงกะห์ อินโดนีเซีย

# data[].attributes.headline
โบโรบูดูร์ Jalan Badrawati, Kawasan Candi Borobudur, Borobudur, Magelang, ชวาเตงกะห์ อินโดนีเซีย

# data[].attributes.subject
โบโรบูดูร์ Jalan Badrawati, Kawasan Candi Borobudur, Borobudur, Magelang, ชวาเตงกะห์ อินโดนีเซีย

# data[].attributes.body
เป็นศาสนาสถานของศาสนาพุทธนิกายมหายานที่ใหญ่ที่สุดในโลกบนเกาะชวาตอนกลาง เชื่อกันว่าสร้างขึ้นราวพุทธศตวรรษที่ 13-14 และเป็นที่ยึดเหนี่ยวจิตใจของชาวพุทธไปจนถึงต้นพุทธศตวรรษที่ 18 ก่อนถูกลืมเลือนและทิ้งร้างเป็นเวลาหลายร้อยปี จากนั้นก็มีการค้นพบอีกครั้งในพุทธศตวรรษที่ 24 และได้รับการบูรณะปฏิสังขรณ์ บุโรพุทโธถือเป็นโบราณสถานที่โดดเด่นทั้งในด้านสถาปัตยกรรมและศิลปะ คุณสามารถไปเยือนบุโรพุทโธได้ตลอดปี แต่หากอยากสัมผัสกับพลังศรัทธาอันเต็มเปี่ยมของชาวพุทธ ก็ควรไปในช่วงวันสำคัญทางศาสนา เช่นวันวิสาขบูชา

# data[].attributes.location_name
Cluny Road, สวนพฤกษศาสตร์สิงคโปร์ สิงคโปร์

# data[].attributes.headline
Cluny Road, สวนพฤกษศาสตร์สิงคโปร์ สิงคโปร์

# data[].attributes.subject
Cluny Road, สวนพฤกษศาสตร์สิงคโปร์ สิงคโปร์

# data[].attributes.body
สวนเมืองร้อนแห่งเดียวที่ได้รับการขึ้นทะเบียนเป็นแหล่งมรดกโลกขององค์การยูเนสโก เป็นสถานที่ท่องเที่ยวยอดนิยมที่สุดแห่งหนึ่งในเอเชียตะวันออกเฉียงใต้ ซึ่งมีทั้งธรรมชาติ สวนหย่อนใจ และแหล่งเรียนรู้ในสถานที่เดียว สวนแห่งนี้ก่อตั้งขึ้นเมื่อเกือบ 160 ปีที่แล้ว ไฮไลต์เด็ดของที่นี่ก็คือสวนกล้วยไม้ ซึ่งจัดแสดงพืชพรรณและกล้วยไม้สวยงามเป็นจำนวนมาก นอกจากจะเป็นที่พักผ่อนหย่อนใจของคนทั่วไปแล้ว ที่นี่ยังเป็นศูนย์กลางด้านการวิจัยทางพฤกษศาสตร์และพืชสวนอีกด้วย อีกทั้งยังมีพิพิธภัณฑ์ และสวนสำหรับเด็ก ดังนั้นใครจะมาเที่ยวที่นี่ ควรเผื่อเวลาไว้ให้ดี เพราะแค่วันเดียวอาจไม่เพียงพอต่อการสำรวจสถานที่ทั้งหมดในสวนพฤกษศาสตร์ใจกลางเมืองสิงคโปร์แห่งนี้

# data[].attributes.location_name
นครวัด เสียมราฐ กัมพูชา

# data[].attributes.headline
นครวัด เสียมราฐ กัมพูชา

# data[].attributes.subject
นครวัด เสียมราฐ กัมพูชา

# data[].attributes.body
นครวัด (Angkor Wat) เป็นศาสนสถานสมัยของพระเจ้าสุริยวรมันที่ 2 ในช่วงต้นคริสต์ศตวรรษที่ 12 เป็นศูนย์กลางทางศาสนาที่สำคัญเพียงแห่งเดียวที่ยังเหลือรอดมาจนถึงปัจจุบัน และได้กลายเป็นสัญลักษณ์ของ ประเทศกัมพูชา ที่หลายคนทั่วโลกต่างรู้จักเป็นอย่างดี

อีกทั้งนครวัดยังเป็น 1 ใน 10 อันดับ สุดยอดสถานที่ท่องเที่ยวยอดฮิตในอาเซียน อีกด้วย ซึ่งที่นี่อยู่ห่างจากเมืองเสียมราฐเพียง 20 นาทีเท่านั้น นักท่องเที่ยวจะแห่กันไปเพื่อชมสถาปัตยกรรมขอมโบราณนี้ในช่วงเดือนพฤศจิกายนจนถึงเดือนกุมภาพันธ์ เพราะเป็นช่วงที่มีอากาศดี อุณหภูมิจะอยู่ที่ 25-30 องศาเท่านั้น จะช่วงอื่นจะร้อนมากจนแทบตัวละลายเลย

# data[].attributes.location_name
อาณาจักรพุกาม เมียนมาร์ (พม่า)

# data[].attributes.headline
อาณาจักรพุกาม เมียนมาร์ (พม่า)

# data[].attributes.subject
อาณาจักรพุกาม เมียนมาร์ (พม่า)

# data[].attributes.body
พุกาม (Bagan) เป็นอาณาจักรแห่งแรกในประวัติศาสตร์ เมียนมา ปัจจุบันตั้งอยู่ในเขต มัณฑะเลย์ เป็นเมืองเก่าแก่ตั้งแต่สมัยศตวรรษที่ 11 ที่ยังคงความศักดิ์สิทธิ์ของพระพุทธศาสนาจนได้ชื่อว่าเป็น เมืองแห่งทะเลเจดีย์ หรือ ดินแดนแห่งเจดีย์สี่พันองค์ เพราะในสมัยรุ่งเรืองเคยมีเจดีย์มากมายถึง 4,446 องค์ ปัจจุบันเหลือแค่เพียง 2,217 องค์เท่านั้น แต่ก็ยังถือว่าเป็นศาสนสถานที่อลังการอยู่ดี

เจดีย์แห่งแรกของพุกาม คือ เจดีย์ชเวสิกอง (Shwezigon Pagoda) สร้างโดย พระเจ้าอโนรธามังช่อ ปฐมกษัตริย์แห่งอาณาจักรพุกาม ซึ่งเป็นเอกลักษณ์ที่บ่งบอกถึงความรุ่งเรืองของพระพุทธศาสนาในประเทศเมียนมา นอกจากนี้พุกาม ยังเป็น 1 ใน 100 สถานที่สวยที่สุดในโลก อีกด้วย

# data[].attributes.location_name
เกรตแบร์ริเออร์รีฟ ออสเตรเลีย

# data[].attributes.headline
เกรตแบร์ริเออร์รีฟ ออสเตรเลีย

# data[].attributes.subject
เกรตแบร์ริเออร์รีฟ ออสเตรเลีย

# data[].attributes.body
เกรต แบร์ริเออร์ รีฟ (Great Barrier Reef) เป็น แนวปะการังที่ยาวที่สุดในโลก ซึ่งมีความยาวกว่า 2,000 กิโลเมตร อยู่ทางทิศตะวันออกเฉียงเหนือของ ประเทศออสเตรเลีย หรือตอนใต้ของ ทะเลคอรัล มีสิ่งชีวิตมากมาย ทั้งปะการังชนิดอ่อน และชนิดแข็ง สีสวยกว่า 350 ชนิด ตลอดจนปลา และสิ่งมีชีวิตในทะเลที่ต่างๆ อีกกว่า 1,500 ชนิด

# data[].attributes.body
อะโครโพลิส (Acropolis) คือ ป้อมปราการที่อยู่บนเทือกเขาสูง ซึ่งมีอยู่หลายจุดใน ประเทศกรีซ อะโครโพลิสที่มีชื่อเสียงที่สุดคือ อะโครโพลิสแห่งเอเธนส์ (Acropolis of Athens) ซึ่งมีวิหารสามแห่ง คือ วิหารพาร์เทนอน (Parthenon) วิหารอิเรกเทียม (Erechtheum) และมีโรงละครอีกสองแห่งคือ โรงละครเฮโรเดส อัตติกัส (Theatre of Atticus) และ โรงละครไดอะไนซัส (Theatre of Dionysus)
นี่ถือได้ว่า เป็นหลักฐานทางประวัติศาสตร์ชิ้นสำคัญของโลกเลยก็ว่าได้ เป็น อารยธรรมโบราณ ซึ่งสถานที่ที่ยังมีสิ่งก่อสร้างซึ่งแสดงให้เห็นถึงความรุ่งเรือง และความรู้ความสามารถของคนในยุคก่อน ความท้าทายในการเที่ยวชมที่นี่เป็นสิ่งที่นักท่องเที่ยวหลายคนถวิลหา เพราะจะต้องเลาะไปตามทางเดินที่อยู่ตรงแนวเนินเขาที่ทั้งสูง และชัน

# data[].attributes.location_name
อุทยานแห่งชาติเยลโลว์สโตน สหรัฐอเมริกา

# data[].attributes.headline
อุทยานแห่งชาติเยลโลว์สโตน สหรัฐอเมริกา

# data[].attributes.subject
อุทยานแห่งชาติเยลโลว์สโตน สหรัฐอเมริกา

# data[].attributes.body
อุทยานแห่งชาติเยลโลว์สโตน (Yellowstone National Park) เป็นอุทยานแห่งแรกของโลกและของสหรัฐ ตั้งอยู่ในเขตติดต่อ 3 รัฐได้แก่ ไวโอมิง มอนแทนา และไอดาโฮ แต่พื้นที่ส่วนใหญ่อยู่ในรัฐไวโอมิง เป็นอุทยานแห่งชาติที่ใหญ่ที่สุดในสหรัฐ มีเนื้อที่มากกว่า 2 ล้านเอเคอร์ คือประมาณ 43,750 ตารางไมล์ หรือ 8,992 ตารางกิโลเมตร หรือ 5,620,000 ไร่ เป็นสถานที่แห่งที่ 2 ในสหรัฐ และแห่งที่ 4 ในทวีปอเมริกาเหนือ ที่ได้รับการขึ้นทะเบียนเป็นแหล่งมรดกโลกใน ค.ศ. 1978

ภายในอุทยานประกอบไปด้วยที่ราบสูง ภูเขาสูงที่มีหน้าผาชัน และทะเลสาบ เยลโลว์สโตนเป็นอุทยานแห่งชาติที่มีบ่อน้ำร้อนและน้ำพุร้อนมากกว่า 10,000 แห่ง และ 250 แห่งเป็นบ่อน้ำพุร้อน (เป็นหินหนืดที่พุ่งออกมาจากใต้ดิน)[3] และน้ำพุร้อนที่สำคัญคือน้ำพุร้อนโอลด์เฟทฟุล ซึ่งมีน้ำพุร้อนพุ่งออกมาทุก 33 และ 93 นาทีโดยไม่เปลี่ยนแปลงเลยตลอดระยะเวลา 100 ปีที่ผ่านมา ยังมีน้ำตกอีกกว่า 300 แห่ง ที่สามารถค้นพบและท่องเที่ยวได้อีกมากมาย

สัตว์ป่าที่น่าสนใจในอุทยานแห่งชาติเยลโลว์สโตน ได้แก่ หมีกริซลี หมีดำ ควายป่าไบซัน กวางมูส กวางเอลก์ แพะภูเขาบิกฮอร์น แมวป่า และหมาป่าเป็นต้น

# data[].attributes.location_name
เวนิส เวเนเซีย อิตาลี

# data[].attributes.headline
เวนิส เวเนเซีย อิตาลี

# data[].attributes.subject
เวนิส เวเนเซีย อิตาลี

# data[].attributes.body
ในบรรดาเมืองท่องเที่ยวของอิตาลี เมืองเวนิส (Venice) ดูจะเป็นเมืองที่มีเอกลักษณ์เฉพาะที่แตกต่างจากทุกเมืองในโลก เป็นเมืองที่ตั้งอยู่กลางทะเลสาบที่สวยงามจนได้ฉายาว่าเป็น “ราชินีแห่งทะเลอาเดรียติก” (The Queen of the Adriatic) หรือ “เมืองแห่งสายน้ำ” (The City of Water)

ที่มีคลองสำหรับใช้สัญจรแทนถนนมากกว่า 150 สาย และมี เรือกอนโดลา ซึ่งเป็นอีกหนึ่งสัญลักษณ์หนึ่งของเวนิส อีกทั้งยังเป็นเมืองที่เต็มไปด้วยสีสันแห่งศิลปวัฒนธรรม และดนตรียามค่ำคืน ที่ผู้คนทั่วโลกรู้จัก และใฝ่ฝันอยากมาเทียวชมสักครั้งในชีวิต เวนิสเป็นที่รู้จักกันมาช้านานในประวัติศาสตร์ ในฐานะที่เป็นศูนย์กลางการเดินเรือ และการค้าของทวีปยุโรปนับพันปีค่ะ

# data[].attributes.location_name
มง-แซ็ง-มีแชล ฝรั่งเศส

# data[].attributes.headline
มง-แซ็ง-มีแชล ฝรั่งเศส

# data[].attributes.subject
มง-แซ็ง-มีแชล ฝรั่งเศส

# data[].attributes.body
มง แซ็ง มีแชล (Mont Saint Michel) วิหารแห่งนี้ตั้งอยู่บนเกาะโดดเดี่ยวกลางทะเลชายฝั่งตะวันตก บริเวณ แคว้นบัส-นอร์ม็องดี ของ ประเทศฝรั่งเศส ซึ่งสถานที่ตั้งของโบสถ์นับได้ว่าตั้งอยู่ในสถานที่แปลกประหลาดตื่นตาน่าดูที่สุดแห่งหนึ่งของโลกเลยก็ว่าได้ค่ะ เพราะตั้งอยู่บนเกาะหินเล็กๆ กลางทะเล

ตัวเกาะอันเป็นที่ตั้งของวิหารนั้น เป็นหินแกรนิต โดยมีเส้นรอบวงเกาะประมาณ 960 เมตร และสูง 92 เมตร แล้วถ้าบวกกับความสูงของตัววิหารนั้นแล้วก็จะมีความสูงถึง 155 เมตรเลยทีเดียว ถือเป็นปราการธรรมชาติตั้งแต่สมัยยุคกลางค่ะ อีกทั้งที่นี่ยังมีตัวโบสถ์ที่สร้างแบบศิลปะแบบโกธิกที่เด่นมาก รอบๆ มีหมู่บ้านติดต่อกันไปตามแนวกำแพง ป้องกันข้าศึกที่จะมาจากทางบก และทางทะเล เป็นสถานที่ท่องเที่ยวสวยสุดๆ ในฝรั่งเศสเลยทีเดียว

# data[].attributes.location_name
น้ำตกอีกวาซู รัฐมีซีโอเนส อาร์เจนตินา

# data[].attributes.headline
น้ำตกอีกวาซู รัฐมีซีโอเนส อาร์เจนตินา

# data[].attributes.subject
น้ำตกอีกวาซู รัฐมีซีโอเนส อาร์เจนตินา

# data[].attributes.body
อุทยานแห่งชาติอีกวาซู (Iguazu National Park) แห่งนี้ตั้งอยู่บริเวณรอยต่อพรมแดนระหว่าง ประเทศบราซิลกับประเทศอาร์เจนตินา ซึ่งไอไลท์สำคัญก็คือ น้ำตกอีกวาซู (Iguazu Falls) น้ำตกที่ใหญ่ที่สุดในทวีปอเมริกาใต้ และขึ้นชื่อว่าเป็น น้ำตกที่ใหญ่ที่สุดในโลกอีกด้วย โดยใหญ่กว่าน้ำตกไนแอการาประมาณ 30 เท่า เป็นน้ำตกขนาดใหญ่เป็นแนวยาวกว่า 4 กิโลเมตร สูงกว่า 269 ฟุต ประกอบด้วยน้ำตกน้อยใหญ่อีก 275 แห่งด้วยกัน ซึ่ง บริเวณรอบๆ น้ำตกนั้นจะเกิดละอองน้ำอยู่ตลอดเวลาและมีเสียงดังไปไกลกว่า 24 กิโลเมตรเลยทีเดียว